TU ฟื้นตัวรอบใหม่! บวก 3.12% คาดเก็งกำไรแผนธุรกิจโดดเด่น-รับผลดีบาทอ่อน
TU ฟื้นตัวรอบใหม่! บวก 3.12% คาดเก็งกำไรแผนธุรกิจโดดเด่น-รับผลดีบาทอ่อน โดย ณ เวลา 15.27 น. อยู่ที่ระดับ 16.50 บาท บวก 0.50 บาท หรือ 3.12 % ด้วยมูลค่าซื้อขาย 74.46 ล้านบาท
26 มิ.ย. 2561

ผู้สื่อข่าวรายงานว่า บริษัท ไทยยูเนี่ยน กรุ๊ป จำกัด (มหาชน) หรือ TU โดย ณ เวลา 15.27 น. อยู่ที่ระดับ 16.50 บาท บวก 0.50 บาท หรือ 3.12 % ด้วยมูลค่าซื้อขาย 74.46 ล้านบาท

บล.ทิสโก้ ระบุในบทวิเคราะห์ว่า  เงินบาทอ่อนอาจสร้างแรงเก็งกำไรหุ้นส่งออก-หุ้นได้ประโยชน์บาทอ่อน CPF, TU, SAPPE, HANA, CENTEL, MINT, ERW 
บล.เอเชีย เวลท์ ระบุในบทวิเคราะห์ว่า  TU ทุ่มงบ 37 ล้านบาท เข้าซื้อหุ้น “ธรรมชาติ ซีฟู้ด รีเทล” (TSR) 25.10 % คาดแล้วเสร็จปลายเดือน ก.ค.นี้ หวังสร้างความแข็งแกร่งในธุรกิจค้าปลีกในไทย โดยเฉพาะผลิตภัณฑ์อาหารทะเลประเภทแช่เย็นและรมควัน
ความเห็น: ช่วยเพิ่มรายได้และกำไรให้กับ TU โดยทำให้บริษัทสามารถจำหน่ายสินค้าแช่แข็งแบรนด์ Qfresh, ลดเวลาในการเข้าถึงตลาดค้าปลีก และ TU สามารถเพิ่มยอดขายโดยเฉพาะแซลมอน ทั้งนี้ TU (ปิด 16.00 บาท; ซื้อ; AWS TP 23.00 บาท) เป็นหุ้นส่งออกอาหารที่รับประโยชน์จากค่าเงินบาทอ่อนค่า แม้มีฐานการผลิตอยู่ในสหรัฐ แต่ไม่ได้รับผลกระทบจากสงครามการค้าระหว่างสหรัฐฯ และจีน
เนื่องจากผลิตภัณฑ์อาหารที่ส่งออกไปจีนจะส่งออกจากไทยเป็นหลัก นอกจากนี้ราคาปลาทูน่าในเดือน พ.ค. 61 ปรับลดลงเหลือ 1,600 เหรียญสหรัฐฯ/ตัน (-6% MoM, -11% YoY) ช่วยให้ช่วง 5 เดือนแรกของปีราคาปลาทูน่าปรับลดลง 2%YoY ประกอบกับบริษัทมีแผนปรับราคาขายสินค้า คาดช่วยอัตรากำไรขั้นต้นมีแนวโน้มปรับตัวดีขึ้น